Philip Graves

Philip Perceval Graves (født 25. februar 1876 i Ballylickey Manor, County Cork i Irland, død 3. juni 1953) var en irsk journalist, forfatter, historiker og entomolog. Mens han arbeidet som utenlandskorrespondent for The Times i Konstantinopel ble han opptatt av skriftet Sions vises protokoller, som han etterhvert kunne offentlig avsløre som en antijødisk plagiat, et bedrageri og en bløff.


== Liv og virke ==
Graves var eldste sønn av forfatteren Alfred Perceval Graves (1846–1931), og tilhørte en ledende anglo-irsk familie. Han studerte i Haileybury og ved Oxford University. Han var eldre halvbror til forfatteren Robert Graves.Som korrespondent for The Times i Konstantinopel fra 1908 til 1914 rapporterte han om begivenhetene i tiden før første verdenskrig. I 1914 måtte han som britisk statsborger forlate Det osmanske rike på grunn av krigen. Årene 1915–1919 tjenestegjorde han i British Army i Midtøsten. Han var kaptein i hærens etterretningstjeneste i Kairo og samarbeidet der med T. E. Lawrence om The Turkish Army Manual for Arab Bureau. Hans onkel Sir Robert Windham Graves hadde vært britisk konsul i Erzurum (1895) og finansrådgiver for den tyrkiske regjering (1912) og arbeidet i den sivile etterretningstjenese i Kairo i samme periode.
Etter 1919 rapporterte Graves fra sitt eget hjemland om den anglo-irske krig. Han kjente Michael Collins, W. T. Cosgrave og flere irske ledere og var svært involvert i å beskrive begivenhetene i denne så kritiske periode i irsk historie. Senere var han utenrikskorrespondent i Britisk India, Levanten og på Balkan, før han vendte tilbake til London for å virke som en av redaktørene for The Times.I 1921 avslørte han Sions vises protokoller som et antijødisk plagiat og falsum i en artikkelserie i The Times. Serier het The Source of The Protocols of Zion. Avsløringene var såpass grundige at den videre spredning av «protokollene» i ettertiden vanskelig kan ansees for å ha skjedd i helt god tro.
Hans mest monumentale verk skulle bli et 21 binds stort historieverk om annen verdenskrig. Graves mottok mange internasjonale utmerkelser og titler, blant annet den franske Légion d'honneur, og Italias kroneorden.
Under sine reiser utviklet han en interesse for entomologi og publiserte artikler i vitenskapelige tidsskrifter innen dette emnefeltet. Han var medlem av Royal Irish Academy.
Han trakk seg tilbake i 1946 til Ballylickey Manor og viet sin tid da for det meste til zoologiske hobbyer. Her foretok han et studium av irske sommerfugler, før han ble opptatt av de lokale subspecier. Han restaurerte Ballylickey House som hotell, og det hele ble overtatt av hans sønn etter hans død.


== Entomologi ==
Graves spesialiserte seg på sommerfugler (lepidoptera) fra Syria, Libanon, Irak og Palestina, og samarbeidet ofte med Robert Eldon Ellison, en karrierediplomat fra Irland (født i Wingstown, nær Dublin).
Hans publiserte verker og insekter refleklerer hans samlingers styrker, skjønt ikke deres store omfang. I 1938 presenterte han for eksempel mer enn 2.500 specimen til Natural History Museum i London. Disse er beskrevet i «Catalogue of acquisitions Rhopalocera (Levant and Balkans)». Det er også en del av hans sommerfugler, blant dem en utmerket serie Archon apollinus, i Ulster Museum i Belfast.


== Entomologiske verker ==
«Collecting Lepidoptera in Syria, 1905», i Entomologist’s Rec. J. Var 18:125-6  (1906).
«Collecting in Syria: Ain Zhalta, in May-June 1905» i Entomologist's Rec. J. Var 18:149–152 (1906).
«A contribution to the fauna of Syria», i Entomologist's Rec. J. Var 23: 31–36 (1910).
«Two new Lycaenid subspecies from the Lebanon», i Entomologist 56: 154–157(1925).
«The Rhopalocera and Grypocera of Palestine and Transjordania», i Trans. Ent. Soc., London, 1925 17–125 (1925).
med Ellison, R.E.: «The butterflies of the Jabal Quinesia», i Lebanon Entomologist's Rec. J. Var 40:177–180 (1938).En redegjørelse for Graves' entomologiske arbeid finnes hos Hesselbarth, G.; Oorschot, H. van & Wagener, S., 1975 Die Schmetterlinge der Türkei, Band 2: 1179 – 1199 [B 2189:2].
Han er ihukommet i navnet til en subspecies av Brimstone-sommerfuglen funnet i Irland, Gonepteryx rhamni gravesi Huggins, 1956.


== Politiske verker ==
Briton and Turk, London, Hutchinson Publishers, 1941
Palestine, the land of three faiths, 1923
The question of the straits, Ernest Benn Publishers, 1931
Memoirs of King Abdallah of Transjordan (redigert av P. Graves, oversatt fra arabisk av G. Khuri), London, Jonathan Cape, 1950


== Andre verker ==
Graves, Richard Perceval.  Robert Graves – The Assault Heroic 1895–1926  Weidenfeld and Nicolson London 1986 ISBN 0-297-81631-4
James, Lawrence.  The Golden Warrior – The Life and Legend of Lawrence of Arabia  Paragon New York 1993 (index s.v. Graves, Philip) ISBN 1-55778-579-1


== Poesi ==
The Pursuit, London, Faber and Faber, 1930 (i samme bokserie som W.H. Audens Poems og J.G. MacLeods The Ecliptic, avertert av Faber som «by the coming men».)


== Referanser ==


== Eksterne lenker ==
Ballylickey Manor House, County Cork, Ireland.